Marius Bunescu

Si Marius Bunescu (15 Mayo 1881 – 31 Marso 1971) sarong Rumanong pintor, tagatugdas kan National Museum of Art, asin direktor kan Museong Anastase Simu.

Si Bunescu namundag sa Caracal, Romanați County, aki ni Ioniță Bunea, sarong panday. Siya nagpoon kan saiyang training kan 1904–1906 ki Dimitrie Hârlescu sa Constanța, na pakatapos igdi, siya nagpasiring sa Munich ta duman nag'adal sa Academy of Fine Arts, kun saen siya nakitrabaho ki Hermann Groeber. Enot na siya nagpamidbid kan saiyang trabaho kan 1911 sa Official Salon nin Bucharest, asin an enot niyang personal na eksibit iyo kan taon 1919, sa Minerva Library. Kan 1924 siya nag'eksibit kan magkapirang pintura duman sa Romanian pavilion, durante kan Venice Biennale na piyesta sa arte; siya nagbalik pa sa pag'eksibit igdi sa Biennale kan 1942 asin 1954.

Nagpoon siya kan saiyang karera administratibo kan 1920, na nangagin siyang direktor kan Museo Anastase Simu, asin ngapit pakagadan kan si art collector kan 1935, duman naman sa Simu Memorial House. Kan 1921, si Bunescu nag'ayon sa pagtugdas kan , na duman siya napiling kahilom, asin poon 1923 abot 1927 siya nagin presidente kan unyon. Naresibi niya an National Prize for Painting kan 1938, asin kan 1940 nagawaran siya kan , ranggong Knight. Kan 1941 siya nagawadan naman kan Order of the Crown, ranggo Commander. Kan 1944 siya nagsurat kan biograpong adal ki Anastase Simu. Pakalihis duwang taon, si Bunescu iyo an nangengenot sa paghiro sa pagbukas kan art gallery sa high school sa Caracal; an galeriya ngonyan dinadara an saiyang pangaran. Kan 1949 siya na an namahala kan Picture Gallery sa National Museum of Art.

Siya nakasal ki Magda, asin nagkaigwang duwang aking lalaki, Preda (na nagkampi sa Alemanya, asin nagtrabaho sa Radio Free Europe), asin Udrea (sarong doktor na nagpaBelgium na).

Si Bunescu nagadan sa Bucharest kan 1971 asin nalubong sa Romanian Orthodox Sementeryong Bellu.

Siya asin mga pintura niya nagluwas sa mga selyo pinaluwas kan Poșta Română: Venice paintings (1.55 and 6.40 lei, 1972), Construction Area painting (20 bani, 1973), Portrait (2.15 lei, 1981), Danube at the Cazan painting (2.80 lei, 2019).

Galeriya

Toltolan

Mga panluwas na takod

Kategorya:Mga 1881 na kamundagan
Kategorya:Mga 1971 na kagadanan
Kategorya:Mga tawong haleng Caracal, Romania
Kategorya:Mga nagtapos sa Academy of Fine Arts, Munich
Kategorya:Ika-20ng siglong mga pintor na Rumano
Kategorya:Mga Kagresibi kan Order of Cultural Merit (Romania)
Kategorya:Mga Commander kan Order of the Crown (Romania)
Kategorya:Mga Ilinubong sa Sementeryo Bellu